Document ID: 32005R1151

NÕUKOGU MÄÄRUS (EÜ) nr 1151/2005,
15. juuli 2005,
millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad autonoomsed ühenduse tariifikvoodid ja sätestatakse nende haldamine
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 26,
võttes arvesse komisjoni ettepanekut,
ning arvestades järgmist:
(1)
Nõukogu võttis 20. detsembril 1996. aastal vastu määruse (EÜ) nr 2505/96, millega avatakse teatavaid põllumajandus- ja tööstustooteid hõlmavad autonoomsed ühenduse tariifikvoodid ja sätestatakse nende haldamine (1). Ühenduse nõudlus kõnealuste toodete järele tuleks täita kõige soodsamatel tingimustel. Seetõttu tuleks vajalikele kogustele avada uued ühenduse tariifikvoodid vähendatud tollimaksu määraga või tollimaksu nullmääraga, vältides nende toodete turgude mis tahes häirimist.
(2)
Teatud autonoomsete ühenduse tariifikvootide määrast ei piisa ühenduse tööstuse vajaduste tarbeks käesoleval kvoodi kehtivusajal. Seepärast tuleks kvootide määra suurendada.
(3)
Seetõttu tuleks määrust (EÜ) nr 2505/96 vastavalt muuta.
(4)
Käesoleva määruse majanduslikku tähtsust arvesse võttes on vaja tugineda Euroopa Liidu lepingule ja Euroopa ühenduste asutamislepingutele lisatud protokolli (riikide parlamentide funktsiooni kohta Euroopa Liidus) I jao punktis 3 osutatud kiireloomulisusele.
(5)
Kuna käesolevat määrust kavatsetakse kohaldada alates 1. juulist 2005, peaks see viivitamata jõustuma,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas loetletud kvoodid lisatakse alates 1. juulist 2005 määruse (EÜ) nr 2505/96 I lisasse.
Artikkel 2
Kvoodi kehtivusajaks 1. jaanuarist kuni 31. detsembrini 2005 määratakse määruse (EÜ) nr 2505/96 I lisas loetletud tariifikvoodi 09.2626 mahuks 1 600 000 ühikut.
Artikkel 3
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. juuli 2005

Labels: 3
1